Εκκλησία του Κασβέτι

Η Εκκλησία του Κασβέτι του Αγίου Γεωργίου (γεωργιανά: ქაშვეთის წმინდა გიორგის სახელობის ტაძარი)  είναι μια Γεωργιανή Ορθόδοξη Εκκλησία στο κέντρο της Τιφλίδας, απέναντι από το κτίριο του Κοινοβουλίου στη λεωφόρο Ρουσταβέλι.

Κατασκευάστηκε μεταξύ 1904 και 1910 από τον αρχιτέκτονα Λέοπολντ Μπίλφελντ, ο οποίος βάσισε το σχέδιό του στον μεσαιωνικό Καθεδρικός Ναός του Σάμταβισι. Η κατασκευή χρηματοδοτήθηκε από την αριστοκρατία και την αστική τάξη της Γεωργίας. Οι τοιχογραφίες του Κασβέτι ζωγραφίστηκαν από τον επιδραστικό Γεωργιανό ζωγράφο Λάντο Γκουδιασβίλι το 1947.

Το όνομα «Κασβέτι» προέρχεται από τις γεωργιανές λέξεις «ქვა» που σημαίνει «πέτρα» και «შვა» που σημαίνει «γεννάω». Ο θρύλος λέει ότι ο εξέχων μοναχός Δαβίδ του Γκαρέτζα του 6ου αιώνα, ένας από τους Δεκατρείς Ασσύριους Πατέρες, κατηγορήθηκε από μια γυναίκα ότι την άφησε έγκυο στην Τιφλίδα. Ο Δαβίδ προφήτευσε ότι η άρνησή του θα αποδεικνυόταν όταν εκείνη θα γεννούσε μια πέτρα. Αυτό συνέβη και το μέρος ονομάστηκε «Κασβέτι».

Κατηγορία:Εκκλησίες αφιερωμένες στον Άγιο Γεώργιο
Κατηγορία:Κτίρια και κατασκευές στην Τιφλίδα